Yasmin tāpat kā Mercilon ir kombinētās kontracepcijas tabletes, kuru lietošana cikls ir 21 diena. Šīs abas tabletes organismā iedarbojas vienādi.
Tā kā to ražotāji atšķiras (Yasmin ražotājs ir Bayer, savukārt Mercilon ražotājs ir Merck Sharp & Dohme), tabletēm var atšķirties krāsa, kā arī to iepakojums var būt citāds. Bet patiesībā vienīgā atšķirība ir tabletēs esošajos hormonos.
Abu medikamentu sastāvā ir etinilestradiols (estrogēns), bet dažādas progesterona versijas. Mercilon sastāvā ir progestagēns, ko sauc par dezogestrelu, kamēr Yasmin sastāvā progestagēns, kas zināms kā drospirenons.
Lai gan drospirenons galvenokārt novērš grūtniecības iestāšanos, pieradīts, ka tas efektīvi ārstē arī aknes radītos simptomus. Tātad, ja Jūs vēlaties atrast kontracepcijas līdzekli ar 21 dienas ilgu lietošanas ciklu, kas pasargātu no grūtniecības iestāšanās, reizē ārstējot arī akni (dažos gadījumos), Yasmin varētu būt Jums lieliski piemērots.
Mercilon sastāvā ir mazāks estrogēna daudzums, salīdzinot ar citām kontracepcijas tabletēm, tāpēc tas ir lielisks, ja Jūs esat īpaši jutīga pret estrogēnu vai blakusparādībām, kādas var novērot estrogēna lietošanas laikā.
Īsumā – kontracepcijas līdzekļa izvēle ir atkarīga no Jūsu slimības vēstures un no tā, ar kādiem simptomiem un blakusparādībām Jūs mēdzat saskarties, lietojot kontracepcijas tabletes.